O adolescentă de 17 ani a murit în accidentul provocat, azi noapte, de prietenul ei de 19 ani, pe DN 59 A, în județul Timiș, potrivit debanat.ro.
Tânărul, de 19 de ani, a condus un autoturism pe DN 59 A dinspre Timișoara înspre localitatea Beregsău Mare. Într-o curbă la stânga a pierdut controlul asupra direcției de deplasare și s-a răsturnat în afara părții carosabile.
În urma impactului a rezultat decesul unei tinere, de 17 ani, pasageră în autoturism, precum și rănirea conducătorului auto.
Conducătorul auto a fost transportat la spital în vederea acordării îngrijirilor medicale de specialitate.
În cauză, a fost întocmit un dosar penal sub aspectul săvârșirii infracțiunii de ucidere din culpă.
Băiatul avea permis de 4 zile şi primise BMW-ul cadou sâmbătă.